ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1994 σχετικά με την εισαγωγή στην Κοινότητα νωπού χοιρείου κρέατος, προϊόντων χοιρείου κρέατος, ζωντανών χοίρων, σπέρματος χοίρου και εμβρύων χοίρου από την Ελβετία, και για τροποποίηση των αποφάσεων 81/526/ΕΟΚ, 91/499/ΕΟΚ, 92/460/ΕΟΚ και 93/199/ΕΟΚ (Κείμενο που παρουσιάζει ενδιαφέρον για τον ΕΟΧ) (94/667/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 όσον αφορά τα υγειονομικά προβλήματα και τα προβλήματα κτηνιατρικής επιθεώρησης σχετικά με τις εισαγωγές βοοειδών, προβάτων, αιγών και χοίρων, καθώς επίσης και νωπού κρέατος ή προϊόντων κρέατος από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 6, 11, 15, 16, 21α και 22,

την οδηγία 91/496/ΕΟΚ του Συμβουλίου της 15ης Ιουλίου 1991 για καθορισμό των βασικών αρχών που διέπουν την οργάνωση των κτηνιατρικών ελέγχων οι οποίοι διενεργούνται για τα ζώα που εισάγονται στην Κοινότητα από τρίτες χώρες, και για τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 18 παράγραφος 7-

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών που διέπουν την οργάνωση των κτηνιατρικών ελέγχων οι οποίοι διενεργούνται για τα προϊόντα που εισάγονται στην Κοινότητα από τρίτες χώρες (5), όπως τροποποιήθηκε τελευταία από την οδηγία 92/118/ΕΟΚ (6), και ιδίως το άρθρο 19 παράγραφος 7,

Εκτιμώντας:

ότι, με την απόφαση 81/526/ΕΟΚ της Επιτροπής (7), όπως τροποποιήθηκε τελευταία από την απόφαση 93/504/ΕΟΚ (8), έχουν θεσπιστεί οι υγειονομικοί όροι και η κτηνιατρική πιστοποίηση σχετικά με τις εισαγωγές νωπού κρέατος από την Ελβετία-

ότι, με την απόφαση 91/449/ΕΟΚ της Επιτροπής (9), όπως τροποποιήθηκε τελευταία από την απόφαση 94/453/ΕΚ (10), έχει καθοριστεί το πρότυπο του υγειονομικού πιστοποιητικού για τις εισαγωγές προϊόντων κρέατος από την Ελβετία-

ότι, με την απόφαση 92/460/ΕΟΚ της Επιτροπής (11), όπως τροποποιήθηκε τελευταία από την απόφαση 93/504/ΕΟΚ, έχουν θεσπιστεί οι υγειονομικοί όροι και η κτηνιατρική πιστοποίηση για τις εισαγωγές εκτρεφομένων ζώων του βοείου και του χοιρείου είδους από την Ελβετία-

ότι, με την απόφαση 93/199/ΕΟΚ της Επιτροπής (12), όπως τροποποιήθηκε τελευταία από την απόφαση 94/453/ΕΟΚ, έχουν θεσπιστεί οι υγειονομικοί όροι που αφορούν τα ζώα και έχει καθοριστεί το πρότυπο του κτηνιατρικού πιστοποιητικού για τις εισαγωγές σπέρματος χοίρου από τρίτες χώρες, συμπεριλαμβανομένης της Ελβετίας-

ότι, ως αποτέλεσμα της εκδήλωσης κρουσμάτων κλασικής πανώλης των χοίρων, η Επιτροπή έχει εκδόσει την απόφαση 93/504/ΕΟΚ σχετικά με την εισαγωγή, στην Κοινότητα, νωπού χοιρείου κρέατος, προϊόντων με βάση το χοίρειο κρέας, ζωντανών χοίρων, χοιρείου σπέρματος και εμβρύων χοίρου- ότι με την απόφαση αυτή είχε πραγματοποιηθεί οργάνωση της Ελβετίας σε περιφέρειες, με σκοπό να επιτραπούν ορισμένες εισαγωγές εκτρεφομένων ζώων, σπέρματος και εμβρύων του χοιροίου είδους, νωπού κρέατος και προϊόντων με βάση το χοίρειο κρέας που προέρχονταν από αυτή τη χώρα εκτός από όσα προέρχονταν από τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης, καθώς επίσης και από τις κοινότητες Eschlzmatt και Marbach στο καντόνι της Λουκέρνης-

ότι έχει ληφθεί, εκ μέρους των ελβετικών κτηνιατρικών αρχών, περαιτέρω επιδημιολογική πληροφόρηση σε σχέση με τις προαναφερόμενες κοινότητες, από την οποία τεκμηριώνεται ότι έχει σημαντικά βελτιωθεί η κατάσταση αναφορικά που αφορά την κλασική πανώλη των χοίρων-

ότι είναι τώρα δυνατόν να επιτραπούν οι εισαγωγές εκτρεφομένων ζώων, σπέρματος και εμβρύων του χοιρείου είδους, νωπού κρέατος και προϊόντων με βάση το κρέας από αυτά τα ζώα, από ολόκληρη την ελβετική επικράτεια-

ότι, κατά συνέπεια, είναι αναγκαίο να τροποποιηθούν οι αποφάσεις 82/526/ΕΟΚ, 91/449/ΕΟΚ, 92/460/ΕΟΚ και 93/199/ΕΟΚ και να ακυρωθεί η απόφαση 93/504/ΕΟΚ-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Α της απόφασης 81/526/ΕΟΚ τροποποιείται ως εξής:

1. απαλείφονται οι λέξεις που περιέχονται εντός παρενθέσεων μετά από τις "Χώρα εξαγωγής: Ελβετία"-

2. στο τμήμα IV σημείο 1 στοιχείο α), απαλείφονται οι λέξεις που περιέχονται εντός παρενθέσεων μετά από τις λέξεις "Επικράτεια της Ελβετίας".

Άρθρο 2

Η απόφαση 91/449/ΕΟΚ τροποποιείται ως εξής:

1. στο παράρτημα Α μέρος ΙΙ, μετά από τη λέξη "Ελβετία" απαλείφονται οι λέξεις που περιέχονται εντός παρενθέσεων-

2. στο παράρτημα Δ μέρος ΙΙ, απαλείφεται η λέξη "Ελβετία".

Άρθρο 3

Η απόφαση 92/460/ΕΟΚ τροποποιείται ως εξής:

1. στα παραρτήματα Γ και Δ, οι λέξεις που περιέχονται εντός παρενθέσεων μετά από τις λέξεις "Χώρα εξαγωγής: Ελβετία" απαλείφονται-

2. στα παραρτήματα Γ και Δ, τμήμα V σημείο 1, απαλείφονται οι λέξεις που περιέχονται εντός παρενθέσεων μετά από τη λέξη "Ελβετία".

Άρθρο 4

Στο μέρος 2 του παραρτήματος της απόφασης 93/199/ΕΟΚ, οι λέξεις που περιέχονται εντός παρενθέσεων μετά από τη λέξη "Ελβετία" απαλείφονται.

Άρθρο 5

Ακυρώνεται η απόφαση 93/504/ΕΟΚ.

Άρθρο 6

Η παρούσα απόφαση αρχίζει να ισχύει τη δέκατη ημέρα από την κοινοποίησή της στα κράτη μέλη.

Άρθρο 7

Η παρούσα απόφαση απευθύνεται στα κράτη μέλη.

Βρυξέλλες, 6 Οκτωβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 243 της 25. 8. 1992, σ. 27.

(5) ΕΕ αριθ. L 373 της 31. 12. 1990, σ. 1.

(6) ΕΕ αριθ. L 62 της 15. 3. 1993, σ. 49.

(7) ΕΕ αριθ. L 196 της 18. 7. 1981, σ. 19.

(8) ΕΕ αριθ. L 236 της 21. 9. 1993, σ. 16.

(9) ΕΕ αριθ. L 240 της 29. 8. 1991, σ. 28.

(10) ΕΕ αριθ. L 187 της 22. 7. 1994, σ. 11.

(11) ΕΕ αριθ. L 261 της 7. 12. 1992, σ. 1.

(12) ΕΕ αριθ. L 86 της 6. 4. 1993, σ. 43.